TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

6.számú

JEGYZŐKÖNYV

HATÁROZATAI

RENDKÍVÜLI NYÍLT ÜLÉS

45/2009./IV.17./kt.határozat:


- 2009. április 17-i rendkívüli nyilvános ülés na-






  pirendjének elfogadása

46/2009./IV.17./kt.határozat:


- Falugondnoki szolgálat szakmai programjának






  módosítása és egységes szerkezetbe foglalása
47/2009./IV.17./kt.határozat:


- „Dobó István Általános Iskola és Óvoda közös 






 fenntartására társulási megállapodás megkötése

48/2009./IV.17./kt.határozat:


- Somogyszentpál csatlakozási a Marcali Hatósá-






 gi Igazgatási Társuláshoz

49/2009./IV.17./kt.határozat:


- Tikos község NEMLEGES közbeszerzési tervé-






  nek elfogadása

50/2009/IV.17./kt.határozat:


- Ügyrendi bizottság beszámolója a képvi-
                                                                   
  selői vagyonnyilatkozatok leadásával





          
kapcsolatosan


51/2009./IV.17./kt.határozat:


- Költségvetési szervezet feladatellátásának felül-






vizsgálata
6.sz. 
J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2009. év április hó 17. napján 14,00 órakor a Községháza épületében (Tikos, Iskola u.16.) megtartott  rendkívüli nyilvános  üléséről.
Jelen vannak:  Kónya László polgármester



Bálint András képviselő



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület  rendkívüli nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra. 

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

45/2009./IV.17./kt.határozat:
Tikos Község Önkormányzatának Képviselő-testülete a 2009. április 17-i rendkívüli nyilvános ülésén az alábbi napirendet tárgyalja:

Napirend:
1.)     Falugondnoki szolgálat szakmai porgramjának módosítása és egységes


            szerkezetbe foglalása



            Felelős: Kónya László polgármester



2.) Dobó István Általános Iskola és Óvoda közös 


            fenntartására társulási megállapodás megkötése



Felelős: Kónya László polgármester



3.)    Somogyszentpál csatlakozási a Marcali Hatósági Igazgatási Társulás-


            hoz




Előadó: Kónya László polgármester



4.)        Tikos közbeszerzési tervének elfogadása




Előadó: Kónya László polgármester



5.)    Ügyrendi bizottság beszámolója a képviselői vagyonnyilatkozatok lea-



dásával kapcsolatban




Előadó: Kónya László polgármester



6.)        Költségvetési szervezet feladatellátásának felülvizsgálata



Előadó: Kónya László polgármester

Határidő:azonnal
Felelős: Kónya László polgármester

1.)Napirend tárgyalása
Falugondnoki szolgálat szakmai programjának módosítása és egységes
szerkezetbe foglalása

Felelős: Kónya László polgármester

(Az írásos előterjesztés jelen jkv. mellékletét képezi.)

Kónya László:

Tájékoztatja a testület tagjait, hogy a mai nap délelőttjén a Marcali Önkormányzat Jegyzője ellenőrzést folytatott le a falugondnoki szolgálatnál, ahol áttekintette a teljes dokumentációt, és hiányosságként jelölte meg, hogy a Szakmai Programot ki kellene egészíteni pár dologgal, többek között kapcsolattartás az önkormányzat és intézményei, valamint a lakosság között szabályozása, az ellátottjogi képviselővel kapcsolatos szabályok, a falugondnoki szolgáltatások közzétételének helyi módjai, nyilvánossága.

A képviselő-testület tagjai az írásos előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

46/2009./IV.17./kt.határozat:

a.)

Tikos Község Önkormányzatának Képviselő—testület a 60/2007./V.25./kt.határozatával elfogadott falugondnoki szolgálat szakmai programjának módosításában és egységes szerkezetbe foglalásáról készült előterjesztésben foglaltakat, megismerte, megtárgyalta.

b.) A képviselő-testület a szakmai programban foglaltakat az alábbiak szerint módosítja:

1. III.rész  A falugondnoki szolgálat és az igénybevevők közötti kapcsolattartás és szolgáltatások igénybevételének módja szövegrész:

„A falugondnoki szolgálat és az igénybevevők, az önkormányzat és intézményei, vala-
mint a lakosság közötti kapcsolattartás és a szolgáltatás igénybevételének módja”

2. A III.rész az alábbi  szövegrésszel kiegészül:

„Kapcsolattartás az önkormányzat és intézményei, valamint a lakosság között
· az önkormányzat és a lakosság,

· az önkormányzat és a lakosság civil szervezeti között:

Teleház

Faluszépítő Egyesület

Polgárőrség


       Módja lehet:

· szóbeli kapcsolattartás a lakossággal problémáik meghallgatása,

· körjegyzőség leveleinek kézbesítése,

· egyes önkormányzati pénzbeni ellátások átadása,

· önkormányzati hirdetmények, szórólapok továbbítása,

· a feltárt problémák tolmácsolása az önkormányzat, illetve intézményei felé stb.

A feladatellátás folyamatos.

Az ellátottak köre a község lakossága.”

3. IV.rész az alábbi szövegrésszel kiegészül:

„Az ellátottjogi képviselővel kapcsolatos szabályok:

Az ellátottjogi képviselő a személyes gondoskodást nyújtó alap-, és szakosított ellátást biztosító intézményi elhelyezést igénybe vevő, illetve a szolgáltatásban részesülő részére nyújt segítséget jogai gyakorlásában. Működése során tekintettel van a személyes adatok kezeléséről és védelméről szóló 1997.évi XLVII.törvény rendelkezéseire.

A falugondnok az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről.

Az ellátottjogi képviselő jogosult

a.) a szociális szolgáltató vagy intézmény működési területére belépni,

b.) a vonatkozó iratokba betekinteni,

c.) a szolgáltatást végző dolgozókhoz kérdést intézni.”

4. A Szakmai program a VII.résszel kiegészül:

„VII.rész

A falugondnoki szolgáltatások közzétételének helyi módjai, nyilvánossága

A szolgáltatások közzététele az önkormányzat hirdetőtábláin hirdetmény útján, személyes kapcsolattartással, illetve önkormányzati és egyéb, a település lakosságát érintő fórumokon történik.”

Határidő: azonnal

Felelős: Kónya László polgármester

2.) Napirend tárgyalása

Dobó István Általános Iskola és Óvoda közös 
fenntartására társulási megállapodás megkötése

Felelős: Kónya László polgármester

(Az írásos előterjesztés jelen jkv. mellékletét képezi.)

Kónya László:

Tikos Község Önkormányzata az Ötv.-ból eredő kötelező feladatait (általános iskolai oktatás és óvodai nevelés) társulás keretében látja el. Jelenleg két közoktatási társulásban vesz részt mint fenntartó. Az általános iskolát Balatonszentgyörgy, Balatonberény (5-8.osztály tekintetében), Hollád és Vörs önkormányzataival közösen, míg a szintén balatonszentgyörgyi székhelyű óvodát Balatonszentgyörgy, Hollád, és Vörs önkormányzataival. A fenntartó önkormányzatok a jogszabályban meghatározott határidőig (március 31-ig meghozták döntéseiket arról, hogy a két intézményt integrálják olyan formában, hogy 2009. szeptember 1-től az óvoda az általános iskola tagintézményévé váljon, ezen új szervezeti forma kialakítása feltétele az általános iskola és óvoda felújítására benyújtott DDOP pályázatnak is.  A szervezeti változás eredményeképpen változna az intézmény neve is, „Dobó István” Általános Iskola és Óvodára. Az átalakított intézmény fenntartására egy új társulási megállapodás megkötése célszerű, melynek tervezete elkészült. Ismerteti a testület tagjaival a megállapodás tervezetben foglaltakat, javasolja annak elfogadását.

A képviselő-testület tagjai a megállapodás tervezetben, valamint a szóbeli kiegészítésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

47/2009./IV.17./kt.határozat:

a.) Tikos Község Önkormányzatának Képviselő-testülete  közoktatási feladatainak ellátására társulási megállapodás köt Balatonszentgyörgy-Balatonberény-Hollád és Vörs községek Önkormányzataival a balatonszentgyörgyi székhelyű „Dobó István” Általános Iskola és Óvoda többcélú intézményben történő feladatellátásra. 

b.) A képviselő-testület e határozattal 2009. szeptember 1. napján hatályba lépő társulási megállapodást elfogadja, és felhatalmazza a polgármestert a megállapodás aláírására. 

c.) A képviselő-testület tudomásul veszi, hogy a jóváhagyott  megállapodás hatályba lépésével  egyidejűleg az általános iskolai feladatellátásra  Balatonszentgyörgy-Balatonberény-Hollád-Tikos és Vörs Községek önkormányzatai által kötött Társulási Megállapodás, valamint az óvodai feladatellátásra Balatonszentgyörgy-Hollád-Tikos és Vörs Községek önkormányzatai által kötött Társulási Megállapodás hatályát veszti.

Határidő: azonnal

Felelős: Kónya László polgármester

3.) Napirend tárgyalása
Somogyszentpál csatlakozási a Marcali Hatósági Igazgatási Társuláshoz

Előadó: Kónya László polgármester

(Szóbeli előterjesztés)

Kónya László:

Tájékoztatja a testületet arról. hogy a Marcali kistérséghez tartozó önkormányzatok egyes hatósági feladatok ellátása érdekében a helyi önkormányzatokról szóló 1990.évi LXV.törvény és a helyi önkormányzatok társulásairól és együttműködéséről szóló 1997.évi CXXXV.törvény alapján 2004-ben létrehozták a Hatósági-igazgatási Társulást a Marcali Többcélú Kistérségi társulás mellett.

Ennek keretében szabálysértés, birtokvédelem pénzügyi végrehajtás, szakfordítói-és tolmács igazolvány, ipar-kereskedelem, valamint építésügy területén a hatósági-igazgatási feladatok a Marcali Városi Önkormányzat Polgármesteri Hivatala látja el.

Somogyszentpál Község Önkormányzata részes a pénzügyi végrehajtás tekintetében, 2009. áprilisában azonban a szabálysértési és birtokvédelmi ügyintézés tekintetében is jelezte a csatlakozási szándékát. A csatlakozáshoz az 1997.évi CXXXV.tv. 4.rendelkezési értelmében a társulásban részt vevő képviselő-testületek mindegyikének a társuláshoz történő csatlakozáshoz való hozzájáruláshoz.

A tagok számának bővülése következtében a társulási megállapodás módosítása szükséges. Kéri a testület tagjait, hogy járuljanak hozzá.

A képviselő-testület tagjai a szóbeli előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
48/2009./IV.17./kt.határozat:

Tikos Község Önkormányzatának Képviselő-testülete hozzájárul, hogy Somogyszentpál község szabálysértési és birtokvédelmi ügyintézés tekintetében is csatlakozzon a Hatósági-Igazgatási Társuláshoz, egyúttal a módosított társulási megállapodást jóváhagyja és felhatalmazza a polgármestert annak aláírására.

Határidő: azonnal

Felelős: Kónya László polgármester

4.) Napirend tárgyalása

Tikos közbeszerzési tervének elfogadása

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

A Közbeszerzési tv. szerint az önkormányzatoknak minden év április 15-ig eves összesített közbeszerzési tervet kötelesek készíteni az adott évre tervezett közbeszerzéseikről. Ezen terv nyilvános, melybe mindenki betekinthet, illetve a Közbeszerzések Tanács kérésére az Önkormányzat köteles azt megküldeni. 

2009.évben  Tikos Község Önkormányzatának közbeszerzési törvény hatálya alá tartozó beruházása, beszerzése nem várható, mivel a 2009.évi költségvetésében a közbeszerzési értékhatárt elérő beruházást, felújítást nem tervezett. Javasolja a testületnek, hogy nemleges közbszerzési tervet fogadjon el.

A képviselő-testület tagjai a szóbeli előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

49/2009./IV.17./kt.határozat:
a.) Tikos Község Önkormányzatának Képviselő-testülete a Kbt.5.§.-ában foglaltaknak eleget tesz, az Önkormányzat 2009.évi NEMLEGES közbeszerzési tervét elfogadja.

b.) Tikso Község Önkormányzatának Képviselő-testülete amennyiben közbeszerzés alá eső beszerzést kiván még a 2009-as költségvetési évben megvalósítani, közbeszerzési tervét el fogja készíteni, és nyilvánossá teszi.

Határidő: azonnal

Felelős: Kónya László polgármester

5.) Napirend tárgyalása

Ügyrendi bizottság beszámolója a képviselői vagyonnyilatkozatok lea-
dásával kapcsolatban

Előadó: Bálint András Ügyrendi Bizottság elnöke
(Szóbeli előterjesztés)

Bálint András:

Tájékoztatja a testület tagjait, hogy a jogszabályi előírásoknak megfelelően a polgármester és hozzátartozói, valamint a testület tagjai és hozzátartozóik vagyonnyilatkozataikat 2009.évi január hó 31.napjáig hiánytalanul leadták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

50/2009./IV.17./kt.határozat:

Tikos Község Önkormányzatának Képviselő-testülete az Ügyrendi Bizottság elnökének tájékoztatóját a polgármester, a képviselő-testület tagjai és hozzátartozóik vagyonnyilatkozatának határidőre történő leadásával kapcsolatban megismerte, megtárgyalta, azt tudomásul veszi.

Határidő: azonnal

Felelős:  Bálint András Ügyrendi Bizottság Elnöke

6.) Napirend tárgyalása

Költségvetési szervezet feladatellátásának felülvizsgálata

Előadó: Kónya László polgármester

(Az írásos előterjesztés jelen jkv. mellékletét képezi.)

Török Csilla:

Ismerteti a hatályos jogszabályi előírásokat, valamint kéri a testület tagjait, hogy az előterjesztésben foglaltaknak megfelelően hozzák meg döntésüket.

A képviselő-testület tagjai az előterjesztésben foglaltakat megismerte, megtárgyalta, az előterjesztéssel kapcsolatosan kérdés nem merült fel.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

51/2009./IV.17./kt.határozat:

a.) Tikos Község Önkormányzatának Képviselőtestülete a 2008.évi CV.tv. 44.§. (4) bekezdésében foglalt kötelezettségének eleget téve, az általa társulásban fentartott intézmények (Balatonszentgyörgy, Hollád,Tikos és Vörs Községek Körjegyzősége, „Dobó István” Általános Iskola és „Margaréta” Óvoda” – közfeladatellátásának módját felülvizsgálta.

b.) A Képviselő-testület megállapította, hogy a további működés 2009. július 1.-je után is indokolt az alábbiak szerint:

1. Balatonszentgyörgy-Hollád-Tikos és Vörs Községek Körjegyzősége, besorolása közhatalmi költségvetési szerv (2008.évi CV.tv. 15.§.(1) bekezdése), önállóan működő és gazdálkodó

2. „Dobó István” Általános Iskola és „Margaréta” Óvoda esetében: a fenntartók elhatározták a jogszabályban meghatározott határidőig március 31-ig a 2009. szeptember 1-től hatályba lépő szervezeti változást oly módon, hogy a „Margaréta”Óvoda az utóbbi időponttól kezdődően az a „Dobó István Általános Iskola és Óvoda” tagintézményévé válik.  Az intézmény besorolás: közszolgáltató költségvetési szerv, ezen belül közintézmény / 2008.évi CV.tv.16.§. a.) pontja/  (mely közoktatási feladatokat lát el), önállóan működő és gazdálkodó. 

3. A képviselő-testület az alapító okiratok kiegészítését és rendbetételét a 2008.évi CV.tv. 44.§. (4) bekezdésében foglaltaknak megfelelően 2009. június 1-ig elvégzi.

Határidő: azonnal

Felelős: Kónya László polgármester

Egyéb napirend és hozzászólás nem lévén Kónya László polgármester a képviselő-testület 
rendkívüli nyilvános ülését berekeszti.

k.m.f.t.

Kónya László








       Török Csilla

polgármester








        körjegyző

